Arnaud Vidal de Castèlnòu d'Arri

Arnaud Vidal de Castèlnòu d'Arri (; fl. 1305–1324) es un escrivan occitan lengadocian de Castèlnòu d'Arri.

 Vida 
E mai foguèsse probablament diplomat en drech, se consacrèt mai que mai a la literatura e a la religion. Es un dels membres fondadors del Consistòri del Gai Saber en 1323. Foguèt tanben lo primièr laureat amb un poèma a la Verge.

 Un escrivan de roman de cavalariá 
Levat sa participacion al Consistòri, es conegut per un roman en vèrses (5344 octosillabs), Guilhèm de la Barra (1318). Se tracha d'un roman de cavalariá exotic dins un país imaginari. Victima d'acusacions de la part de la reina, encanhada qu'el aguèsse refusat sas avanças (istòria similara a la de la femna de Potifar e Josèp), l'eròi deu fugir e coneis d'aventuras pendent un vintenat d'annadas. Per çò qu'es de l'istòria literària, lo roman marca los limits del genre del roman de cavalariá que comença de s'aflaquir.

Veire tanben
Ligams intèrnes
 Lista de trobadors e trobairises

Ligams extèrnes
 Lo roman es disponible sus archive.org en lectura en linha o telecargament: Guilhèm de la Barra

Nòtas e referéncias
Nòtas

Referéncias

Categoria:Consistòri del Gai Saber
Categoria:Literatura occitana
Categoria:Trobador lengadocian del sègle XIV
categoria:Escrivan occitan